คําสั่งกรมบังคับคดี

ที่ 464./2562

เรื่อง การกําหนดเขตอํานาจศาลที่อยู่ในความรับผิดชอบของสํานักงานบังคับคดีแพ่งกรุงเทพมหานคร

---------------------

          อนุสนธิประกาศกรมบังคับคดี เรื่อง จัดตั้งสํานักงานบังคับคดีกรุงเทพมหานครเขตพื้นที่ ลงวันที่ 28 พฤศจิกายน 2554 ประกาศกรมบังคับคดี เรื่อง แก้ไขประกาศจัดตั้งสํานักงานบังคับคดีกรุงเทพมหานคร เขตพื้นที่ ลงวันที่ 16 มกราคม 2555 ประกาศกรมบังคับคดี เรื่อง จัดตั้งสํานักงานบังคับคดีกรุงเทพมหานคร เขตพื้นที่ 5 (กองจําหน่ายทรัพย์สิน) ลงวันที่ 10 กันยายน 2556 ประกาศกรมบังคับคดี เรื่อง จัดตั้ง สํานักงานบังคับคดีกรุงเทพมหานครเขตพื้นที่ 6 (กองอายัดทรัพย์สิน) ลงวันที่ 10 กันยายน 2556 คําสั่ง กรมบังคับคดีที่ 225/2558 เรื่อง กรณีการยึดและขายทอดตลาดทรัพย์สินตามหมายบังคับคดีของศาลชํานัญ พิเศษ ลงวันที่ 27 เมษายน 2558 คําสั่งกรมบังคับคดีที่ 83/2561 เรื่อง การกําหนดเขตอํานาจศาลที่อยู่ใน ความรับผิดชอบของสํานักงานบังคับคดีแพ่งกรุงเทพมหานคร ลงวันที่ 2 กุมภาพันธ์ 2561 คําสั่งกรมบังคับคดี ที่ 118/2561 เรื่อง การกําหนดเขตอํานาจศาลที่อยู่ในความรับผิดชอบของสํานักงานบังคับคดีแพ่ง กรุงเทพมหานคร ลงวันที่ 15 กุมภาพันธ์ 2561

          เพื่อให้การปฏิบัติหน้าที่ของเจ้าพนักงานบังคับคดีในการบังคับคดีในเขตพื้นที่กรุงเทพมหานคร สอดคล้องตามเขตอํานาจศาลที่ได้มีการปรับปรุง เปลี่ยนแปลง อาศัยอํานาจตามความในมาตรา 32 แห่ง พระราชบัญญัติระเบียบบริหารราชการแผ่นดิน พ.ศ. 2534 และที่แก้ไขเพิ่มเติมจึงมีคําสั่งดังต่อไปนี้


ข้อ ๑ สํานักงานบังคับคดีแพ่งกรุงเทพมหานคร 1 รับผิดชอบคดีที่อยู่ในเขตอํานาจของศาลแพ่ง ศาลอาญา ศาลแขวงพระนครเหนือ ศาลแขวงดอนเมือง และศาลแขวงดุสิต (หมายบังคับคดีหรือคําสั่งศาล แขวงดุสิตก่อนวันที่ 1 มีนาคม 2561) และเป็นผู้ดําเนินการบังคับคดีตามหมายบังคับคดีของศาลทรัพย์สิน ทางปัญญาและการค้าระหว่างประเทศ และศาลภาษีอากรกลาง


ข้อ ๒ สํานักงานบังคับคดีแพ่งกรุงเทพมหานคร 2 รับผิดชอบคดีที่อยู่ในเขตอํานาจของศาลแพ่ง กรุงเทพใต้ ศาลอาญากรุงเทพใต้ ศาลแขวงพระนครใต้ และศาลแขวงปทุมวัน และเป็นผู้ดําเนินการบังคับคดี ตามหมายบังคับคดีของศาลแรงงานกลาง ยกเว้นเขตพื้นที่ในเขตอํานาจของศาลแรงงานกลาง สาขามีนบุรี เขต มีนบุรี เขตหนองจอก เขตลาดกระบังและเขตคลองสามวา กรุงเทพมหานคร) และสาขานนทบุรี เขตดอนเมือง เขตหลักสี่ เขตสายไหม เขตบางเขน กรุงเทพมหานคร)


ข้อ ๓ สํานักงานบังคับคดีแพ่งกรุงเทพมหานคร 3 รับผิดชอบคดีที่อยู่ในเขตอํานาจของศาลแพ่ง มีนบุรี และศาลอาญามีนบุรี และเป็นผู้ดําเนินการบังคับคดีตามหมายบังคับคดีของศาลแรงงานกลาง สาขามีนบุรี และศาลเยาวชนและครอบครัวกลาง สาขามีนบุรี


ข้อ ๔ สํานักงานบังคับคดีแพ่งกรุงเทพมหานคร 4 รับผิดชอบคดีที่อยู่ในเขตอํานาจของ ศาลแพ่งตลิ่งชัน ศาลอาญาตลิ่งชัน และศาลแขวงดุสิต (หมายบังคับคดีหรือคําสั่งศาลแขวงดุสิตตั้งแต่ วันที่ 1 มีนาคม 2561 เป็นต้นไป) และเป็นผู้ดําเนินการบังคับคดีตามหมายบังคับคดีของศาลเยาวชนและ ครอบครัวกลาง ยกเว้นศาลเยาวชนและครอบครัวกลาง สาขามีนบุรี ศาลทหารกรุงเทพ (การบังคับโทษปรับ ในคดียาเสพติด) ศาลฎีกา แผนกคดีอาญาของผู้ดํารงตําแหน่งทางการเมือง ศาลล้มละลายกลาง และศาลอาญา คดีทุจริตและประพฤติมิชอบกลาง


ข้อ ๕ สํานักงานบังคับคดีแพ่งกรุงเทพมหานคร 5 รับผิดชอบคดีที่อยู่ในเขตอํานาจของศาลแพ่งพระโขนง และศาลอาญาพระโขนง


ข้อ ๖ สํานักงานบังคับคดีแพ่งกรุงเทพมหานคร 6 รับผิดชอบคดีที่อยู่เขตอํานาจของ ศาลแพ่งธนบุรี ศาลอาญาธนบุรี ศาลแขวงธนบุรี และแขวงบางบอน

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                          สั่ง ณ วันที่  23  กันยายน พ.ศ.2562

 

                                                                                         (ลงชื่อ)            อรัญญา  ทองน้ําตะโก

                                                                                               (นางอรัญญา  ทองน้ําตะโก)

                                                                                                     อธิบดีกรมบังคับคดี